Babelscape/SREDFM huggingface dataset:
Ιωάννης Πολέμης

[[Προτομή]] του Ιωάννη Πολέμη (κήπος Ζαππείου, Αθήνα)
Ο Ιωάννης Πολέμης (1862 - 28 Μαΐου 1924) ήταν Έλληνας ποιητής και θεατρικός συγγραφέας.

Γεννήθηκε στην Αθήνα το 1862. Η καταγωγή του δικαστή πατέρα του ήταν από την Άνδρο, ενώ η μητέρα του ήταν Αθηναία. Και δύο οικογένειες πάντως είχαν ρίζες βυζαντινές. Ξεκίνησε να γράφει ποίηση στα 13 χρόνια του. Ο Πολέμης ανέπτυξε από νωρίς φιλικούς δεσμούς με τον Γεώργιο Σουρή, τον Κρητικό ποιητή Εμμανουήλ Στρατουδάκη και τον Δημήτριο Καμπούρογλου. Όταν ολοκλήρωσε τις γυμνασιακές του σπουδές εντάχθηκε στο σύλλογο νέων "Αι Μούσαι". Σπούδασε νομικά στην Αθήνα και για δύο χρόνια αισθητική και ιστορία της τέχνης στο Παρίσι. Τα πρώτα ποιήματά του, ακολουθώντας την συνήθεια της εποχής, τα έγραψε στην καθαρεύουσα. Διετέλεσε υπάλληλος του Υπουργείου Παιδείας και Γενικός Γραμματέας (1915) της Σχολής Καλών Τεχνών, ενώ υπήρξε ιδρυτής και πρώτος πρόεδρος της Εταιρείας Ελλήνων Θεατρικών συγγραφέων.
Πέθανε από βρογχοπνευμονία τον Μάιο του 1924 στην Αθήνα. 

Η ποίησή του χαρακτηρίζεται από ευαισθησία και καλοσύνη, στοιχεία άλλωστε που χαρακτήρισαν και την ίδια του τη ζωή. Ο Ιωάννης Πολέμης εντάσσεται στη Νέα Αθηναϊκή Σχολή που αντιτάχτηκε στην υπερβολή και τον άκρατο ρομαντισμό, ενώ παράλληλα καθιέρωσε (όπως οι Παλαμάς, Δροσίνης) τη δημοτική γλώσσα στην ποίηση. Είναι ποιητής των χαμηλών τόνων, αισθηματικός, μελωδικός λυρικός και δραματικός. Το έργο του, που είχε πρωτοφανή λαϊκή απήχηση, διακρίνει ο μελωδικός στίχος, η απλότητα και ο αβίαστος συμβολισμός. Πολλά από τα ποιήματά του μελοποιήθηκαν. Το 1918 τιμήθηκε με το Αριστείο των Γραμμάτων για την προσφορά του στα ελληνικά γράμματα. Ο Ιωάννης Πολέμης έγραψε ακόμα δράματα, ποιήματα για παιδιά, λίγα διηγήματα, ενώ επιμελήθηκε ποιητικές ανθολογίες. 

Ο Πολέμης επικρίθηκε συχνά και από τους συγχρόνους του και από τους μετέπειτα κριτικούς για το χαμηλόφωνο ύφος του, για τον έντονο αισθηματισμό του, την έλλειψη ποιητικού βάθους και θεματικής πρωτοτυπίας.
Πέτρος Καραβίτης

Ο Πέτρος Καραβίτης (11 Μαρτίου 1952) είναι Έλληνας παλαίμαχος διεθνής ποδοσφαιριστής, ο οποίος αγωνιζόταν κυρίως ως μέσος (αν και κατά καιρούς είχε χρησιμοποιηθεί και ως αμυντικός).
Μιχάλης Κρητικόπουλος

Ο Μιχάλης Κρητικόπουλος (3 Ιανουαρίου 1946 – 20 Ιουλίου 2002) ήταν Έλληνας διεθνής ποδοσφαιριστής. Απεβίωσε με ανακοπή καρδιάς μετέχοντας σε αγώνα παλαιμάχων του Ολυμπιακού Πειραιώς στην Άνδρο. Το όνομά του φέρει σήμερα το δημοτικό γήπεδο Καισαριανής.
Μαριάννα Τουμασάτου

Η Μαριάννα Τουμασάτου (Αθήνα, 6 Δεκεμβρίου 1967) είναι Ελληνίδα ηθοποιός.
Ακίλλε Καστιλιόνι

Ο Ακίλλε Καστιλιόνι (Achille Castiglioni, 16 Φεβρουαρίου 1918 - 2 Δεκεμβρίου 2002) είναι ένας από τους σημαντικότερους βιομηχανικούς σχεδιαστές του 20ού αιώνα. Εμπνεύστηκε συχνά από καθημερινά πράγματα και χρησιμοποίησε συνηθισμένα υλικά.
Βαγγέλης Μόρας

Ο Βαγγέλης Μόρας (Λάρισα, 26 Αυγούστου 1981) είναι Έλληνας διεθνής ποδοσφαιριστής, ο οποίος αγωνίζεται ως αμυντικός στον Απόλλωνα Λάρισας.
The Simpsons

Το The Simpsons είναι αμερικανική σειρά κινουμένων σχεδίων που δημιουργήθηκε από τον Ματ Γκρέινιγκ για το τηλεοπτικό κανάλι Fox. Οι "Simpsons" προβλήθηκαν για πρώτη φορά στις 17 Δεκεμβρίου του 1989 και συνεχίζουν να προβάλλονται έως σήμερα σε διάφορα τηλεοπτικά δίκτυα παγκοσμίως. Είναι από τις μακροβιότερες σειρές κινουμένων σχεδίων στην ιστορία της τηλεόρασης, ενώ αναδείχτηκαν ως η μακροβιότερη τηλεοπτική σειρά σε ώρα υψηλής τηλεθέασης της αμερικανικής τηλεόρασης. Έχουν μεταδοθεί πάνω από 660 επεισόδια, ενώ ο 30ος κύκλος μεταδίδεται την τηλεοπτική περίοδο 2018-19. Τον Ιούλιο του 2007 προβλήθηκε η κινηματογραφική ταινία "The Simpsons: Η Ταινία", η οποία έκανε εισπράξεις 527 εκατομμυρίων δολαρίων παγκοσμίως. Το 2011 ανακοινώθηκε ότι η σειρά θα έχει άλλες 2 σεζόν (24+25). Η 26η σεζόν έκανε πρεμιέρα στις 28 Σεπτεμβρίου του 2014 και ολοκληρώθηκε στις 17 Μαΐου του 2015. Στις 4 Μαΐου του 2015, η σειρά ανανεώθηκε για 27η και 28η σεζόν, οι οποίες έκαναν πρεμιέρα στις 27 Σεπτεμβρίου του 2015 και 25 Σεπτεμβρίου του 2016, αντίστοιχα.

Έχει αποσπάσει 25 βραβεία Έμμυ, 22 Βραβεία Anny κι ένα Βραβείο Peabody. Σύμφωνα με το περιοδικό "Time" (τεύχος 31 Δεκεμβρίου 1999), οι Simpsons είναι η καλύτερη σειρά του 20ού αιώνα. Στις 14 Ιανουαρίου του 2000, η οικογένεια Simpsons απέκτησε το δικό της αστέρι στο Hollywood Walk of Fame. Χαρακτηριστικές εκφράσεις όπως το «D'Oh!» του Homer έχουν αποκτήσει δικό τους λήμμα στο λεξικό. Η σειρά περιγράφει με σατιρικό τρόπο τη ζωή μια τυπικής αμερικανικής οικογένειας την οποία αποτελούν ο Homer, η Marge, o Bart, η Lisa και η Maggie. Η σειρά διαδραματίζεται στην φανταστική πόλη του Springfield.

Η επίδραση των Simpsons στην αμερικάνικη αλλά και στην παγκόσμια κουλτούρα είναι μεγάλη. Τα σενάρια, εκτός από το ευφυές χιούμορ έχουν και πολλές δόσεις σάτιρας της αμερικανικής και γενικά της σύγχρονης κοινωνίας, με κριτική σε πολλά επίπεδα. Θέματα όπως η ομοφοβία, ο αλκοολισμός, ο εθνικισμός μέχρι και η συμπεριφορά προέδρου Μπους έχουν περάσει από επεισόδια της σειράς. Διάδοχοι της σειράς μπορούν να θεωρηθούν σειρές όπως οι "South Park", "Family Guy" και "Futurama" (επίσης δημιουργήματα του Ματ Γκρέινινγκ).
Ο Χάρι Πότερ και το Τάγμα του Φοίνικα

:"Για την ομώνυμη ταινία, δείτε το λήμμα: Ο Χάρι Πότερ και το Τάγμα του Φοίνικα (ταινία)."

Ο Χάρι Πότερ και το Τάγμα του Φοίνικα είναι το πέμπτο από τα εφτά βιβλία της σειράς Χάρι Πότερ της Τζ. Κ. Ρόουλινγκ, με ήρωα το νεαρό μάγο Χάρι Πότερ. Το βιβλίο εκδόθηκε στις 21 Ιουνίου 2003 στο Ηνωμένο Βασίλειο και σε πολλές άλλες χώρες. Πούλησε περίπου 7 εκατομμύρια αντίτυπα σε Ηνωμένο Βασίλειο και Αμερική μαζί την πρώτη ημέρα της κυκλοφορίας του. 

Η ταινία βασισμένο στο βιβλίο κυκλοφόρησε 11 Ιουλίου 2007 στις ΗΠΑ και 12 Ιουλίου στο Ηνωμένο Βασίλειο.
Ερρίκος Μπελιές

Ο Ερρίκος Μπελιές (1950 - 19 Απριλίου 2016) ήταν Έλληνας συγγραφέας και μεταφραστής γαλλικής καταγωγής.
Χαμάμ

thumb|right|250px|Εσωτερικό ενός χαμάμ
Το χαμάμ (ή Τουρκικό μπάνιο) είναι η Ανατολική έκδοση του ατμόλουτρου και θεωρείται η υγρή έκδοση της σάουνας. Τα χαμάμ έπαιξαν καθοριστικό ρόλο στην κουλτούρα των Ανατολικών χωρών καθώς ήταν μέρη συναντήσεων, εξαγνισμού και αρχιτεκτονικής ομορφιάς. Oι Ευρωπαίοι γνώρισαν τα χαμάμ μέσω επαφών με την Τουρκία, ώς εκ τούτου, μετονόμασαν τα χαμάμ σε Τουρκικά χαμάμ.

Στη Δυτική Ευρώπη και ιδιαίτερα κατά τη Βικτωριανή εποχή, τα χαμάμ ήταν μέθοδος σωματικού εξαγνισμού και χαλάρωσης.

Στις μέρες μας, χαμμάμ και κέντρα χαλάρωσης με χαμάμ υπάρχουν παγκοσμίως, προσφέροντας στιγμές ξεκούρασης σε όσους τα προτιμούν. Ανέκαθεν τα χαμάμ χρησιμοποιούνταν από άνδρες και γυναίκες (διαφορετικοί χώροι ή ίδιος χώρος αλλά διαφορετικές ώρες). Στην Ελλάδα, το αρχαιότερο σε λειτουργία χαμάμ βρίσκεται στην Πάτρα και χρονολογείται από το 1400. Στην Αθήνα, λειτουργούν τέσσερα ανδρικά χαμάμ ενηλίκων. Χαμάμ λειτουργούσαν και στη Θεσσαλονίκη στο μεγαλύτερο μέρος του εικοστού αιώνα. Το τελευταίο, τα "Λουτρά Φοίνιξ" έκλεισε με τους σεισμούς του 1981.
Πλατεία Κουμουνδούρου

Η Πλατεία Κουμουνδούρου, επίσης γνωστή ως "Πλατεία Ελευθερίας", είναι μία από τις πιο γνωστές πλατείες του κέντρου των Αθηνών, επί της Οδού Πειραιώς, παλαιότερα γνωστής ως «Οδός Παναγή Τσαλδάρη». Περιμετρικά αυτής έχει αναπτυχθεί η ομώνυμη συνοικία. Η ονομασία της δόθηκε εις μνήμην του Αλέξανδρου Κουμουνδούρου, πρωθυπουργού της χώρας στα μέσα του 19ου αιώνα. Στην οδό Πειραιώς βρισκόταν η οικία του. Το επίσημο όνομα της πλατείας σήμερα, αν και σπάνια χρησιμοποιούμενο, είναι "Πλατεία Ελευθερίας".
Βασίλης Παπαχρήστου

Ο Βασίλης Παπαχρήστου είναι Έλληνας παλαίμαχος ποδοσφαιριστής και προπονητής.
Βασίλης Παπαγγέλης

Ο Βασίλης Παπαγγέλης (30 Ιουλίου 1959) είναι Έλληνας παλαίμαχος ποδοσφαιριστής.
Ανδρέας Μπονόβας

Ο Ανδρέας Μπονόβας (13 Νοεμβρίου 1963) είναι Έλληνας παλαίμαχος διεθνής ποδοσφαιριστής, ο οποίος αγωνιζόταν στη θέση του μέσου.
Γρηγορία Γκόλια

Η Γρηγορία Γκόλια (22 Μαρτίου 1974) είναι Ελληνίδα προπονήτρια χειροσφαίρισης ενώ παλιότερα υπήρξε διεθνής αθλήτρια στο ίδιο άθλημα.
Γκέοργκ Βίλχελμ Φρίντριχ Χέγκελ

Ο Γκέοργκ Βίλχελμ Φρίντριχ Χέγκελ ("Georg Wilhelm Friedrich Hegel", Στουτγκάρδη, 27 Αυγούστου 1770 - Βερολίνο, 14 Νοεμβρίου 1831) ή Έγελος (όπως απαντάται ενίοτε στην ελληνική βιβλιογραφία) ήταν Γερμανός φιλόσοφος και κύριος εκπρόσωπος του γερμανικού ιδεαλισμού. Επηρέασε βαθιά τη δυτική φιλοσοφία και έγινε γνωστός για τη διαλεκτική θεωρία του.
Λουί-Κλωντ ντε Σαιν-Μαρτέν

Ο Λουί-Κλωντ ντε Σαιν-Μαρτέν (Γαλλικά: "Louis-Claude de Saint-Martin", Αμπουάζ, 18 Ιανουαρίου 1743 - Ωλνέ, 14 Οκτωβρίου 1803) ήταν Γάλλος φιλόσοφος, ο επονομαζόμενος «Άγνωστος Φιλόσοφος», και θεμελιωτής του μυστικο-θεοσοφικού συστήματος του Μαρτινισμού. Παρ´όλο που ο ίδιος δεν ίδρυσε καμία οργάνωση με το όνομά του, ουσιαστικά επηρέασε τους μυημένους από αυτόν μαθητές, ο κυριώτερος των οποίων (Gerard Encausse ή Papus) δημιούργησε μία οργάνωση με πολύ χαλαρή δομή μέσα από την οποία διαδίδεται η Διδασκαλία και η Μύηση την οποία και ο ίδιος είχε λάβει μαζί με άλλους.
Αλέξιος ο Στουδίτης

Ο Αλέξιος ο Στουδίτης διετέλεσε Πατριάρχης Κωνσταντινουπόλεως μεταξύ των ετών 1025 και 1043.

Διετέλεσε ηγούμενος της Μονής Στουδίου. Κέρδισε την εύνοια του Αυτοκράτορα Βασιλείου του Βουλγαροκτόνου, ο οποίος υπέδειξε την εκλογή του Αλεξίου σε Οικουμενικό Πατριάρχη και απεβίωσε το απόγευμα μετά την ενθρόνισή του. Ο Ιωάννης ο Ορφανοτρόφος, αδελφός του Μιχαήλ του Παφλαγόνα, και οι αντίπαλοι του Αλεξίου επιδίωξαν αμέσως μετά να τον εκθρονίσουν, με το επιχείρημα ότι η «"προστάξει Βασιλείου του βασιλέως"» εκλογή του ήταν αντικανονική.

Κατά τη διάρκεια της Πατριαρχίας του υποστήριξε σημαντικά την ανιψιά του Βασιλείου, Ζωή, την οποία επιχείρησε να εξορίσει ο υιοθετημένος γιος της, Μιχαήλ. Ως Πατριάρχης ασχολήθηκε με πολλά και ποικίλα ζητήματα, όπως με το δίκαιο του γάμου, την καταδίκη των αιρετικών και την οργάνωση του μοναχικού βίου. Ίδρυσε μάλιστα και ο ίδιος μονή, τη «Μονή του Κυρίου Αλεξίου», την οποία και προικοδότησε. Μετά το θάνατό του, τον Φεβρουάριο του 1043 όμως, ο Αυτοκράτορας Κωνσταντίνος Θ' ο Μονομάχος δήμευσε την περιουσία της.
Ντέμι Μουρ

Η Ντέμι Μουρ ("Demi Moore", 11 Νοεμβρίου 1962) είναι Αμερικανίδα ηθοποιός. 

Γεννήθηκε στις 11 Νοεμβρίου 1962 στο Ρόσγουελ του Νέου Μεξικό και το πραγματικό της όνομα είναι "Demi" "Gene Guynes". Άρχισε να γίνεται γνωστή στο ευρύ κοινό στις αρχές του 1980, όταν πρωταγωνίστησε σε μερικές ταινίες με εφηβικό περιεχόμενο. Στη δεκαετία του '90, ήταν από τις πιο δημοφιλείς ηθοποιούς στο Χόλιγουντ.
TVes

thumb|Tο λογότυπο του TVes το διάστημα 2007–2010
Το TVes ( ) είναι ένα δημόσιο βενεζουελάνικο τηλεοπτικό κανάλι με εμβέλεια σε όλη τη χώρα. Το όνομά του είναι συντομογραφία του Televisora Venezolana Social ("Βενεζουελάνικη Κοινωνική Τηλεόραση") και προφέρεται "te ves", που σημαίνει "βλέπεσαι". Αντικατέστησε το Radio Caracas Television στον δίαυλο 2 της μπάντας των VHF τη Δευτέρα, 28 Μαΐου 2007 στις 00:00 ακριβώς, μεταδίδοντας μια κάρτα με το λογότυπο του σταθμού, και ξεκίνησε τη μετάδοση των προγραμμάτων του 20 λεπτά αργότερα, στις 00:20 AST (07:20 Ώρα Ελλάδας).

Το TVes κατέλαβε τη συχνότητα του RCTV αφότου η κυβέρνηση του Προέδρου Ούγκο Τσάβες αρνήθηκε να ανανεώσει την άδεια εκπομπής του RCTV. Χιλιάδες πολίτες βγήκαν στους δρόμους για να διαμαρτυρηθούν -άλλοι για να γιορτάσουν- το κλείσιμο του RCTV, του παλιότερου σταθμού της Βενεζουέλας, και την έναρξη λειτουργίας του TVes στη θέση του. Μόλις το RCTV έκλεισε, οι διαμάχες μεταξύ των διαδηλωτών και της κυβέρνησης αυξήθηκαν, με τις αστυνομικές δυνάμεις να προσπαθούν να ανακτήσουν τον έλεγχο και να απωθήσουν το πλήθος ρίχνοντας νερό με ένταση κατά πάνω τους. Η κυβέρνηση κατηγόρησε το RCTV λέγοντας πως είναι προπαγανδιστικό κανάλι, ενώ άλλοι λένε πως το κλείσιμο του RCTV είναι μια προσπάθεια να σιωπήσει η φωνή της αντιπολίτευσης.
Θαλής Τσιριμώκος

Ο Θαλής Τσιριμώκος (7 Σεπτεμβρίου 1959) είναι παλαίμαχος Έλληνας ποδοσφαιριστής. Αγωνιζόταν στη θέση του επιθετικού και ήταν ικανότατος σκόρερ.
Νίκος Λάππας

Ο Νίκος Λάππας (1 Σεπτεμβρίου 1960) είναι Έλληνας παλαίμαχος ποδοσφαιριστής, γεννημένος στη Φιλιππιάδα της Πρέβεζας. Αγωνιζόταν στη θέση του κέντρου αλλά είχε τη δυνατότητα να καλύπτει κενά και σε άλλες θέσεις.
Γιασμίλα Ζμπάνιτς

H Γιασμίλα Ζμπάνιτς ("Jasmila Žbanić", 19 Δεκεμβρίου 1974) είναι Βόσνια σκηνοθέτης κινηματογράφου και σεναριογράφος.
Κυριακός Πιττάκης

Ο Κυριακός Πιττάκης (Αθήνα, 1798 - 23 Οκτωβρίου 1863, Αθήνα), ήταν Έλληνας αρχαιολόγος, από τους πρωτοπόρους στη διαμόρφωση της ελληνικής αρχαιολογίας.
Αλφρέδος Γκλασμάνης

Ο Αλφρέδος Γκλασμάνης είναι Αργεντινός πρώην ποδοσφαιριστής, γεννημένος στις 7 Ιανουαρίου 1949. To όνομά του ήταν Αλφρέδο Γκλάσμαν (Alfredo Glassmann), όμως με την άφιξη του στην Ελλάδα ελληνοποιήθηκε, αλλάζοντάς το. Αγωνιζόταν στο κέντρο, ήταν αριστεροπόδαρος και ταχύτατος.

Μαζί με τον Τίτο Παστερνάκη (Χοσέ «Τίτο» Πάστερνακ - José Osvaldo Pasternak) ήρθαν στον ΠΑΣ Γιάννινα τον Ιανουάριο του 1972 από τη Βενεζουέλα, όπου αγωνίζονταν στην πρωταθλήτρια της χώρας. Ήταν οι δύο πρώτοι από μια φουρνιά Αργεντινών παικτών (Εδουάρδος Κοντογιωργάκης, Χουάν Μόντες, Εδουάρδος Λίσα και Όσκαρ Άλβαρες) που μεταγράφηκαν στη γιαννιώτικη ομάδα εκείνη την εποχή (Φεβρουάριος-Απρίλιος 1972). Όπως έχει δηλώσει ο ίδιος ο Γκλασμάνης: «Αρχικά ήθελαν να φέρουν Βραζιλιάνους στα Γιάννινα και όχι Αργεντινούς, αλλά επειδή εδώ κάνει κρύο, έχει υγρασία, προτίμησαν παίκτες από την Αργεντινή». 

Aγωνίστηκε στον ΠΑΣ έως το 1982. Μετά τον ΠΑΣ Γιάννινα, αγωνίστηκε στη Λευκάδα, στον Τηλυκράτη, ως παίκτης-προπονητής. Tο καλοκαίρι του 2007 προσλήφθηκε από τον Ερασιτέχνη ΠΑΣ Γιάννινα και εντάχθηκε στο δυναμικό του τεχνικού τιμ των ακαδημιών ποδοσφαίρου.

Ο Γκλασμάνης ως παίκτης ήταν αναντικατάστατος στην αριστερή πλευρά του ΠΑΣ όπου διακρινόταν για την κινητικότητα και τη φιλοτιμία του. Τη σεζόν 1977-1978 ήταν ο πρώτος σκόρερ του ΠΑΣ με 11 γκολ. Ο Αλφρέδος Γκλασμάνης είναι 3ος σκόρερ στη ιστορία του ΠΑΣ Γιάννινα με 75 γκολ. Μετρά 24 νίκες σε αναμετρήσεις ενάντια στις ομάδες του Π.Ο.Κ. (Παναθηναϊκός, Ολυμπιακός, ΑΕΚ). Μαζί με τους υπόλοιπους Αργεντινούς του ΠΑΣ εκείνης της εποχής άλλαξαν την πορεία της ομάδας και από τη Β΄Εθνική την έκαναν πρωταγωνίστρια στην Α΄Εθνική, όταν τη σαιζόν 1975-76 κατέκτησε την 5η θέση. Γι΄ αυτό και είχε ονομαστεί "Άγιαξ της Ηπείρου".

Σήμερα ζει στα Γιάννενα έχοντας παντρευτεί Ελληνίδα και έχει 2 παιδιά.
Γιάκομπ Φίλιπ Φαλμεράυερ

Ο Γιάκομπ Φίλιπ Φαλμεράυερ (Γερμανικά: "Jakob Philipp Fallmerayer" 10 Δεκεμβρίου 1790, Τιρόλο – 26 Απριλίου 1861, Μόναχο) ήταν Αυστριακός περιηγητής, δημοσιογράφος, πολιτικός και ιστορικός, περισσότερο γνωστός για τις περιηγητικές αφηγήσεις του και τις θεωρίες του σχετικά με τη φυλετική καταγωγή των Νεοελλήνων. Στα βιβλία του "Ιστορία της χερσονήσου της Πελοποννήσου κατά τους Μεσαιωνικούς Χρόνους" και "περί της καταγωγής των σημερινών Ελλήνων" που γράφτηκαν στη δεκαετία του 1830, διατυπώνει την άποψη πως οι Έλληνες της νεότερης εποχής δεν κατάγονται από τους αρχαίους Έλληνες, αλλά προέρχονται από Σλάβους που εισέβαλαν στην Ελλάδα κατά την περίοδο του Μεσαίωνα και Αλβανούς που εξαπλώθηκαν κατά τον ύστερο Μεσαίωνα και τους νεότερους χρόνους . Όλοι αυτοί αναμίχθηκαν με ελληνόφωνους, αλλά μη Έλληνες το γένος, Βυζαντινούς πρόσφυγες, δημιουργώντας τον λαό των νέων Ελλήνων. Με έρευνα που καταγράφεται στο "Science" οι σύγχρονοι Έλληνες μοιράζονται μεγαλύτερη αναλογία DNA από τους Μυκηναίους και μικρότερη από τους αρχαίους αγρότες της Ανατολίας
Μήδοι

thumb|right|350px|Περιοχή των Μήδων το 625 – 549 π.Χ.
Οι Μήδοι ήταν ιστορικός αρχαίος λαός με ινδοευρωπαϊκή γλώσσα και είχαν υπό τον έλεγχό τους την Περσική Αυτοκρατορία και την Μικρά Ασία κατά τον 7ο και 6ο αιώνα π.Χ.. Πρωτεύουσά τους ήταν τα Εκβάτανα, η σημερινή Χαμαντάν του Ιράν (Περσίας).

Το 550 π.Χ. ο Κύρος της Περσίας ενσωμάτωσε τη χώρα τους Μηδία στη αυτοκρατορία του. Από το σημείο αυτό και μετά οι Μήδοι κατείχαν εξέχουσα θέση στη περσική ζωή. Αναφέρεται επίσης ότι Μήδοι βρίσκονταν στην Ιερουσαλήμ ως προσκυνητές στην Πεντηκοστή, όπως και Ελαμίτες.
Νίκος Λιάκος

Ο Νίκος Λιάκος (19 Φεβρουαρίου 1956) είναι Έλληνας παλαίμαχος ποδοσφαιριστής. Αγωνιζόταν στη θέση του μέσου.

Ξεκίνησε την καριέρα του από τον Θεσπρωτό Ηγουμενίτσας και σε ηλικία 18 ετών το 1974, αποκτήθηκε από τον ΠΑΣ Γιάννινα, όπου αγωνίστηκε για 10 χρόνια έχοντας 211 συμμετοχές και 18 τέρματα. Έπειτα τον υποβιβασμό της ομάδας των Ιωαννίνων στη Β' Εθνική την περίοδο 1983-84, συνέχισε για ακόμη ένα εξάμηνο την επόμενη χρονιά. 

Τον Δεκέμβριο του 1984 και μεσούσης της χρονιάς 1984-85, μεταγράφηκε στον ΠΑΟΚ. Στην ομάδα της Θεσσαλονίκης αγωνίστηκε συνολικά 2,5 χρόνια, κέρδισε το Πρωτάθλημα του 1985 και έφτασε στον τελικό του Κυπέλλου την ίδια χρονιά, όπου ηττήθηκε από τη Λάρισα την ίδια χρονιά. Με τον "δικέφαλο του Βορρά" είχε 22 συμμετοχές και 2 τέρματα.

Στη συνέχεια, την χρονιά 1987-1988 αγωνίστηκε κατά σειρά με τα Τρικάλα το πρώτο μισό στην Β΄ Εθνική και με την Κέρκυρα το υπόλοιπο διάστημα της περιόδου στην Γ΄ Εθνική. Το καλοκαίρι του 1988 επέστρεψε στον ΠΑΣ Γιάννινα, με τη φανέλα του οποίου αγωνίστηκε για 2 χρόνια στην Β΄ Εθνική και στη συνέχεια, παρότι είχε αποφασίσει να αποχωρήσει από την ενεργό δράση, τη χρονιά 1990-1991 αγωνίστηκε με τη φανέλα του Αστέρας Αμαλιάδας, όπου και ουσιαστικά τερμάτισε την ποδοσφαιρική του σταδιοδρομία.

Από τις 11 Ιουνίου 1978 ο Νίκος Λιάκος ήταν διεθνής με την Εθνική Ελλάδος με την οποία αγωνίστηκε 4 φορές.
Σπύρος Λιβαθηνός

O Σπύρος Λιβαθηνός (Πάτρα, 8 Ιανουαρίου 1955) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του μέσου.
Γιώργος Κωστίκος

Ο Γιώργος Κωστίκος (Τασκένδη, 26 Απριλίου 1958) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του επιθετικού και νυν προπονητής. Είναι ο μικρότερος αδερφός του τερματοφύλακα Αλέκου Κωστίκου.
Κορδιλιέρα

thumb|right|250px|Δορυφορικός χάρτης της Βόρειας Αμερικής
thumb|250px|Δορυφορικός χάρτης της Νότιας Αμερικής

Ο όρος Κορδιλιέρα (Cordillera, αγγλική : kȯr-ˈdi-lə-rə\) είναι ένας φυσικός γεωγραφικός προσδιορισμός, με τον οποίο χαρακτηρίζονται ορεινά συστήματα τα οποία περιλαμβάνουν πολλές οροσειρές συνήθως σε παράλληλη διάταξη μεταξύ τους. Πολλές φορές χρησιμοποιείται για τον γεωφυσικό προσδιορισμό του κύριου ορεινού σχηματισμού μιας ηπείρου ή ενός νησιού όταν παρουσιάζει τέτοια γεωφυσική εικόνα. Προέρχεται από την ισπανική λέξη "cordillera", η οποία με τη σειρά της προέρχεται από το υποκοριστικό "cordilla" της λέξης "cuerda", η οποία και σημαίνει "αλυσίδα". 

Η ονομασία Κορδιλιέρα δόθηκε για πρώτη φορά στο ορεινό σύστημα των Άνδεων της Νότιας Αμερικής, (Las Cordilleras de los Andes) το οποίο ξεκινά από τον κόλπο του Μαρακάιμπο στη Βενεζουέλα για να καταλήξει στη Γη του Πυρός. Στη Βόρεια Δυτική Αμερική, η ορεινή περιοχή που ονομάζεται "Περιοχή των Κορδιλιέρας" αρχίζει από τις οροσειρές της Αλάσκας, συνεχίζει στις παράλληλες οροσειρές των Βραχωδών Ορέων και της Σιέρρα Νεβάδα, για να καταλήξει στην οροσειρά της Σιέρρα Μάδρε και ακόμη νοτιότερα μέχρι τον Παναμά. Τα δύο αυτά συστήματα (γνωστά στο σύνολό τους ως Αμερικανική Κορδιλιέρα) εκτείνονται σαν σπονδυλική στήλη, κατά μήκος της Δυτικής πλευράς της Αμερικανικής ηπείρου, και ξεκινώντας από τον Αρκτικό Ωκεανό φτάνουν μέχρι την Ανταρκτική, ορίζοντας όλη την Ανατολική ακτή του Ειρηνικού Ωκεανού.
Δημήτρης Κοντολάζος

Ο Δημήτρης Κοντολάζος (Πυλαία, 11 Ιουνίου 1952) είναι Έλληνας λαϊκός τραγουδιστής.
Αλβουμάσαρ

Ο Αλβουμάσαρ (10 Αυγούστου 787 – 9 Μαρτίου 886), γνωστός και ως Αλμπουμαζάρ, ήταν Πέρσης αστρολόγος, ο οποίος θεωρείται ως ο μεγαλύτερος αστρολόγος της αυλής των Αββασιδών στη Βαγδάτη. Επίσης, ήταν αστρονόμος και φιλόσοφος. Λέγεται ότι ασπάσθηκε τον Χριστιανισμό. Πολλά από τα έργα του, μεταφρασμένα στη λατινική γλώσσα, ήταν πολύ γνωστά στους Ευρωπαίους συναδέλφους του κατά τον Μεσαίωνα. Τα έργα του συνετέλεσαν στο να έρθει σε επαφή ο νεότερος κόσμος και με τις φυσικές θεωρίες του Αριστοτέλους, πέρα από το έργο του στη Λογική και στη Φιλοσοφία. Σώζεται, σε λατινική μετάφραση, έργο του με τίτλο "«Αποτελέσματα ή περί της σημασίας και της εκβάσεως των ονείρων»" (Φραγκφούρτη 1577).
Μαδιανίτες

Οι Μαδιανίτες ήταν αρχαίος Βιβλικός λαός, οι νότιοι γείτονες των Εδωμιτών. Η Χώρα τους Μαδιάμ εκτεινόταν κατά καιρούς προς τη "Χιζάζ" της Αραβίας. Φέρεται ως λαός ημινομαδικός που γνώριζε πολύ καλά να ιππεύει καμήλες. Στην εποχή των Κριτών θεωρήθηκαν απειλή για τους Ισραηλίτες.
Breitling Jet Team

thumb|250px|Οι Breitling jet team κατά τη διάρκεια επίδειξης
thumb|250px|Αεροσκάφος L-39 Albatros των Breitling jet team
Οι Breitling Jet Team είναι πολιτικό ακροβατικό αεροπορικό σμήνος επιδείξεων με έδρα την Ντιζόν της Γαλλίας. Χρησιμοποιεί εφτά αεροσκάφη L-39 Albatros βαμμένα στα χρώματα του χορηγού τους, της Ελβετικής ωρολογοποιείας Breitling. είναι το μοναδικό ακροβατικό σμήνος παγκοσμίως που χρησιμοποιεί αεροσκάφη τζετ. Η ομάδα απότελείται από τους "Jacques Bothelin" (ιδρυτή και αρχηγό της ομάδας, "Bernard Charbonnel", "Christophe Deketelaere", "Phillipe Laloix", "Patrick Marchand" και "Francois Ponsont".

Η ομάδα δημιουργήθηκε στις αρχές του 2003 και αρχικά πετούσε τέσσερα L-39, τα οποία αυξήθηκαν σε έξι το 2004. Η επίδειξη της ομάδας διαρκεί 18 με 20 λεπτά και περιλαμβάνει ελιγμούς κλειστού σχηματισμού, κατά μέτωπο πτήσεις, μενομομένους ελιγμούς και συγχρονισμένη πτήση. Η ομάδα έχει δώσει επίδειξεις σε ολόκληρη την Ευρώπη και τη Μέση Ανατολή, με παρουσία σε σημαντικά αεροπορικά show και εταιρικών γεγονότων της Breitling.
Παμπελοποννησιακό Στάδιο

thumb|270px|right|Άποψη του Παμπελοποννησιακού Σταδίου από την Λεωφόρο Πατρών-Κλάους.

Το Παμπελοπονησιακό Στάδιο είναι αθλητική εγκατάσταση και αποτελεί μέρος του σύγχρονου Παμπελοποννησιακού Εθνικού Αθλητικού Κέντρου (Π.Ε.Α.Κ.), ευρισκόμενο στην Πάτρα και συγκεκριμένα στην συνοικία Κουκούλι, νοτιοανατολικά του κέντρου της πόλης. 

Κατασκευάστηκε το 1981, με την ονομασία "Εθνικό Στάδιο Πατρών". Το 2004 ανακατασκευάστηκε και έκτοτε πήρε την ονομασία "Παμπελοποννησιακό Στάδιο", καθώς και φιλοξένησε αγώνες ποδοσφαίρου για τους Ολυμπιακούς Αγώνες της Αθήνας. Η αρχική του χωρητικότητα ήταν 16.000 θεατές, έπειτα την ανακαίνιση του ανήλθε σε 23.588 θέσεις, με τις μισές από αυτές είναι στεγασμένες, ενώ μετά την παραχώρηση του στο Δήμο Πατρέων, μειώθηκε στις 20.252 θέσεις. 

Διαθέτει στίβο 8 λωρίδων που περιβάλλει τον ποδοσφαιρικό αγωνιστικό χώρο. Επιπλέον, διαθέτει βοηθητικό ανοιχτό γήπεδο με φυσικό χλοοτάπητα (γρασίδι) με επίσης περιβάλλοντα στίβο, δύο μικρά γήπεδα ποδοσφαίρου με τεχνητό (πλαστικό) χλοοτάπητα, δύο ανοιχτά γήπεδα μπάσκετ, αλλά και μεγάλους χώρους στάθμευσης οχημάτων.

Το γήπεδο έχει χρησιμοποιηθεί στο παρελθόν από την Παναχαϊκή, η οποία έχει παίξει εκεί αρκετά παιχνίδια της κατά καιρούς, αλλά και από τον Πατραϊκό που αποτέλεσε την έδρα του για δύο χρόνια περίπου από το 1999 έως το 2001. Στο Παμπελοποννησιακό διοργανώνεται συχνά ο τελικός Κυπέλλου της Ε.Π.Σ. Αχαΐας καθώς και το Πανελλήνιο Πρωτάθλημα Στίβου. Το στάδιο και ο περιβάλλον χώρος ανήκει στο Ελληνικό Δημόσιο και το διαχειρίζεται ο Δήμος Πατρέων.
Λουδοί

Με το όνομα Λουδοί εκ του Λουδ αναφέρεται αρχαίος Βιβλικός λαός για τον οποίο γίνεται λόγος σε βιβλία στη Παλαιά Διαθήκη και που οι περισσότεροι ερευνητές τους ταυτίζουν με τους Λυδούς ή Λιδίους στην αρχαία Λυδία, στη Μικρά Ασία (αν και από τα συσχετιζόμενα ονόματα της 2ης και 4ης των παραπάνω περικοπών μάλλον δείχνουν λαό της Βόρειας Αφρικής), που τον 7ο και 6ο αιώνα π.Χ. καταλήφθηκαν από τους Πέρσες.
Κονσκοβόλα

H Κονσκοβόλα ("Końskowola") είναι πόλη της νοτιοανατολικής Πολωνίας. Το όνομά της σημαίνει κυριολεκτικά Θέληση του Αλόγου, ωστόσο το όνομά της προέρχεται από το Wola - έναν τύπο χωριού, και τον ιδιοκτήτη του, Jan z Konina (Jan Koniński, Ιωάννη του Konin). Το όνομα Konińskawola καταγράφηκε το 1442.

Το 1795 η πόλη προσαρτήθηκε από την Αυστρία και το 1809 αποτέλεσε τμήμα του Δουκάτου της Βαρσοβίας, για να γίνει μέρος του Βασιλείου της Πολωνίας το 1815. Μετά το 1870, έπαυσε να είναι πόλη. 

Το 1939 καταλήφθηκε από τους Ναζί και σε αυτήν λειτούργησε στρατόπεδο συγκεντρώσεως για αιχμαλώτους πολέμου. Αργότερα η περιοχή αποτέλεσε γκέτο για Εβραίους. Το 1942 ο πληθυσμός του γκέτο σφαγιάστηκε από τους Γερμανούς.
Χουρρίτες

thumb|300px|Η πρώτη εγκατάσταση των Χουρριτών (2300 π.Χ.)
Η αυτοκρατορία των Μιτάννι ([[1400]] π.Χ.)
thumb|300px|Αρμένιος υποτελής στους Πέρσες. Τοιχογραφία της Περσέπολης – 5ος αιώνας π.Χ.

Οι Χουρρίτες ήταν αρχαίος λαός της Εγγύς Ανατολής που κατοικούσε στην περιοχή της Μεσοποταμίας. Μιλούσαν την Χουρριτική γλώσσα, η οποία ανήκει σε μία εξαφανισμένη γλωσσική οικογένεια της αρχαίας Εγγύς Ανατολής, που περιλαμβάνει μόνο δύο γνωστά μέλη: την Χουρριτική και την Ουραρτική. Επίσης, η μυθολογία και η θρησκεία τους είχαν πολλά κοινά με τις αντίστοιχες των Χετταίων (λόγω της συνηθισμένης πρακτικής των τελευταίων να οικειοποιούνται παραδόσεις και λατρείες των γειτόνων τους). Δημιούργησαν πολλά κρατίδια και αυτοκρατορίες από την 3η χιλιετία π.Χ.. Το πιο ένδοξο Χουρριτικό έθνος ήταν αυτό των Μιτάννι που κυριάρχησε σε ολόκληρη την Ασία για δύο περίπου αιώνες (15ος – 13ος αιώνας π.Χ.), αν και η άρχουσα τάξη του συγκεκριμένου έθνους αποτελούταν απο Ινδο-Ευρωπαϊους που είχαν υποτάξει Χουρριτικούς πληθυσμούς. Κείμενα Χουρριτικής γραφής έχουν βρεθεί σε ανασκαφές στη Χαττούσα και την Ουγκαρίτ. Το σημαντικότερο κείμενο και το μοναδικό μακροσκελές ήταν μια επιστολή του βασιλιά των Μιτάννι, Τουσράτα, στον Αιγύπτιο Φαραώ, Αμένωφη Γ', που βρέθηκε στη Χαττούσα (1983).
Χαλδαίοι

thumb|300px|Η κοιτίδα των Χαλδαίων
Οι Χαλδαίοι ήταν αρχαίος λαός συγγενικός με τους Αραμαίους που όπως κι εκείνοι εξαπλώθηκαν κυρίως στη νότια Μεσοποταμία γύρω από τη Βαβυλώνα την πόλη η οποία στάθηκε το επίκεντρο της δραστηριότητας τους. 
Έκαναν την εμφάνιση τους στα νότια της Μεσοποταμίας στην συμβολή των ποταμών Τίγρη και Ευφράτη κοντά στον Περσικό κόλπο στις αρχές της 1ης χιλιετίας π.Χ. σαν νομάδες μαζί με άλλους συγγενείς Σημιτικούς λαούς όπως οι Αραμαίοι, σύντομα εγκαταστάθηκαν νότια από τη Βαβυλώνα αποκτώντας τον έλεγχο της πόλης. Πρώτη μεγάλη δυναστεία Χαλδαίων θεωρείται η όγδοη βασιλική δυναστεία της Βαβυλώνας τον 8ο αιώνα π.Χ. που έκανε τις πρώτες σοβαρές αστρολογικές παρατηρήσεις πάνω στις οποίες βασίστηκε η αστρολογία ακόμα και τα νεώτερα χρόνια είναι γνωστό το έντονο ενδιαφέρον των Χαλδαίων από την αρχή της ιστορίας τους για την συγκεκριμένη επιστήμη. Ο σημαντικότερος βασιλιάς αυτής της δυναστείας ήταν ο Ναβονάσσαρος θεωρείται κατά πολλούς σαν ο πατέρας της αστρολογίας, κωδικοποίησε σε ένα μεγάλο έργο όλες τις αστρολογικές μελέτες που έγιναν την εποχή των προηγούμενων βασιλέων της ίδιας δυναστείας. Στην διάρκεια της Ασσυριακής κατοχής πολλοί Χαλδαίοι αξιωματούχοι κατόρθωσαν να αποκτήσουν τον έλεγχο τις Βαβυλώνας με συχνές επαναστάσεις και να ανακηρύσσονται ανεξάρτητοι βασιλείς φέροντας σε πολύ δύσκολη θέση τους Ασσύριους βασιλείς χαρακτηριστικότερη είναι η περίπτωση του Μερωδάχ Βαλαδάν
Μετά από μια μακροχρόνια διαμάχη με την Ασσυρία τελικά η δυναστεία των Χαλδαίων εγκαταστάθηκε εκεί το 626 π.Χ., ο Χαλδαίος στρατηγός Ναβοπολάσσαρ κατόρθωσε όχι μόνο να αποτινάξει τον Ασσυριακό ζυγό μετά τον θάνατο του Σαρδανάπαλου αλλά και να διαλύσει ολόκληρη την Ασσυριακή αυτοκρατορία με μεγάλη ευκολία. Ο γιος του Ναβουχοδονόσωρ θεωρείται ένας από τους ενδοξότερους βασιλείς της ιστορίας είναι κεντρικό πρόσωπο εκτός από τις ιστορικές πηγές και στην Βίβλο, με τον Ναβουχοδονόσορα η Χαλδαίικη αυτοκρατορία της Βαβυλώνας έφτασε στο αποκορύφωμα της, είχε γίνει κυρίαρχος σε ολόκληρη την Ασία.

Οι Χαλδαίοι ήταν πολυθεϊστές. Ανώτατη τριάδα του Χαλδαϊκού πανθέου ήταν ο Άνου, ο Ενλίλ (που απαντώνται και στη Σουμεριακή μυθολογία) καθώς και ο Ένκι θεός των υδάτων για τους Σουμερίους, μετά την εγκατάσταση τους στην Βαβυλώνα έγιναν φανατικοί υποστηρικτές του εθνικού θεού της πόλης Μαρδούκ ο οποίος ήταν γιος του Ένκι.
120 Μέρες των Σοδόμων

Οι 120 Μέρες των Σοδόμων (γαλλ. "Les 120 journées de Sodome") είναι ένα ανολοκλήρωτο έργο του μαρκήσιου ντε Σαντ, που άρχισε να γράφεται στη Βαστίλη τη δεκαετία του 1780 και εκθέτει με λογοτεχνική μορφή έναν κατάλογο όλων των πιθανών μορφών ελευθεριάζουσας σεξουαλικής συμπεριφοράς. Δημοσιεύτηκε για πρώτη φορά το 1904.
Λέων Β΄

Ο Λέων Β΄ (467 - 17 Νοεμβρίου 474) ήταν βυζαντινός αυτοκράτορας το 474, για λιγότερο από ένα χρόνο. Ήταν γιος του Ζήνωνα και της Αριάδνης και εγγονός του Λέοντα Α' και της Βερίνας. Ως πιο κοντινός άρρην συγγενής του Λέοντα Α', ονομάστηκε διάδοχος μετά τον θάνατο του παππού του.
Βαγγέλης Πλοιός

O Βαγγέλης Πλοιός (Περιστέρι Αττικής,
13 Νοεμβρίου 1937- Αθήνα, 21 Φεβρουαρίου 2020) ήταν Έλληνας ηθοποιός του θεάτρου, του κινηματογράφου και της τηλεόρασης.
Τζωρτζ Κάνινγκ

thumb|right|Ο Τζωρτζ Κάνινγκ
Ο Τζωρτζ Κάνινγκ (Georges Canning, 11 Απριλίου 1770 - 8 Αυγούστου 1827) ήταν Άγγλος φιλέλληνας πολιτικός, που διετέλεσε Υπουργός Εξωτερικών της Μεγάλης Βρετανίας και πρωθυπουργός κατά την περίοδο 10 Απριλίου-8 Αυγούστου του 1827. 

Φοίτησε στο "Hyde-Abbey" του Γουίντσεστερ και το 1788 συνέχισε τις σπουδές του στο πανεπιστήμιο της Οξφόρδης. Εξέδιδε, από την ηλικία των 16 ετών, τη λογοτεχνική εφημερίδα "Μικρόκοσμος". Το 1793 έγινε βουλευτής και διακρίθηκε για την ευγλωττία του, ενώ έγινε και ιδιαίτερος του πρωθυπουργού Ουίλιαμ Πιτ του νεότερου. Στα 1799 υποστήριξε με τον Πιτ την κατάργηση του δουλεμπορίου ενώ τάχθηκε υπέρ του αγώνα θρησκευτικής ελευθερίας των Ιρλανδών καθολικών. Αυτό το ακανθώδες πρόβλημα ήταν ταυτόχρονα το όπλο του Τζωρτζ Κάνινγκ, που το χρησιμοποίησε ως μέσο εκβιασμού για να παραμείνει στο υπουργείο διατηρώντας την ελπίδα του εκλογικού σώματος των Ιρλανδών για ένωση. Στις 8 Ιουλίου 1800 παντρεύτηκε την κόρη του στρατηγού John Scott Balcomie, ο οποίος είχε αποκτήσει περιουσία στην Ινδία, τότε αποικία της Βρετανίας. Το 1801 ακολούθησε τον Πιτ στην αντιπολίτευση ενώ όταν ανέλαβε ξανά την εξουσία, το Μάιο του 1804, ανέλαβε την οικονομική διαχείριση του Πολεμικού Ναυτικού. 

thumb|left|150px|Το άγαλμα του Κάνινγκ στην πλατεία που φέρει σήμερα το όνομά του στην Αθήνα
Το 1814 διορίστηκε πρέσβης στην Πορτογαλία θέση από την οποία παραιτήθηκε τον επόμενο χρόνο. Τον Ιούλιο του 1817 επέστρεψε στο Ηνωμένο Βασίλειο και το 1821 διορίστηκε κυβερνήτης της Ινδίας. Μετά την αυτοκτονία του υπουργού Εξωτερικών της Μεγάλης Βρετανίας, Κάσλρεϊ, στις 12 Αυγούστου 1822, ο Κάνινγκ τον διαδέχτηκε εφαρμόζοντας πιο φιλελεύθερη πολιτική στο ελληνικό ζήτημα. Το 1824 η Βρετανική κυβέρνηση υποστήριξε τον αγώνα των Ελλήνων για ανεξαρτησία από την Οθωμανική αυτοκρατορία και το 1826 ο Κάνινγκ υπέγραψε με τη Γαλλία και τη Ρωσία συνθήκη ειρήνης ανάμεσα στην Τουρκία και την Ελλάδα. Τον Απρίλιο του 1827 ο Κάνινγκ σχημάτισε κυβέρνηση και προώθησε την ανεξαρτησία της Ελλάδας αλλά και τα αιτήματα των καθολικών Ιρλανδών, χωρίς να προλάβει να ολοκληρώσει το έργο του καθώς πέθανε τρεις μήνες αργότερα από πνευμονία.
Γρηγόριος ΣΤ΄

Ο Γρηγόριος ΣΤ΄ (κατά κόσμον Γεώργιος Φουρτουνιάδης, 1 Μαρτίου 1798 - 8 Ιουνίου 1881) ήταν Οικουμενικός Πατριάρχης.

Γεννήθηκε την 1η Μαρτίου του 1798 στο χωριό Φαναράκι (σήμερα Ρούμελη Φενέρι) του Βοσπόρου. Το 1815 χειροτονήθηκε διάκονος της Μητρόπολης Δέρκων, παίρνοντας το όνομα Γρηγόριος. Στις 24 Σεπτεμβρίου 1824 ορίστηκε μέγας αρχιδιάκονος του Πατριαρχείου από τον Πατριάρχη Χρύσανθο και το 1825 χειροτονήθηκε διαδοχικά μέγας πρωτοσύγκελος και κατόπιν Μητροπολίτης Πελαγονίας. Τον Αύγουστο του 1833 εξελέγη Μητροπολίτης Σερρών. Κατόπιν σφοδρών συζητήσεων και αντεγκλήσεων και με την υποστήριξη συντεχνιών εξελέγη Οικουμενικός Πατριάρχης στις 26 Σεπτεμβρίου του 1835.

Ήταν εξαιρετικά ηθικός και ευλαβής, αλλά επίμονος στις ιδέες του. Εξέδωσε κανονικές διατάξεις που αφορούσαν τον γάμο (συνοικέσια, προίκα), την εκπαίδευση των μοναχών και δογματικές διαφορές με την Καθολική Εκκλησία και τους Διαμαρτυρομένους. Απαγόρευσε τον ενταφιασμό εντός ναών και καταδίκασε τη μετάφραση της Αγίας Γραφής σε απλούστερη μορφή γλώσσας. Στις 19 Δεκεμβρίου 1839 εξέδωσε Πατριαρχική και Συνοδική εγκύκλιο ("«Περί της νεωστί αναφανείσης αντιχρίστου διδασκαλίας του Θεοσεβισμού»") εναντίον του Θεόφιλου Καΐρη και της διδασκαλίας του.

Επαύθη από το Σουλτάνο Αμπντούλ Μετζίτ Α΄ στις 20 Φεβρουαρίου 1840 και αποσύρθηκε στο σπίτι του στο Μέγα Ρεύμα. Επανεξελέγη 27 έτη αργότερα, μετά την παραίτηση του Πατριάρχη Σωφρονίου, στις 10 Φεβρουαρίου 1867 και παραιτήθηκε στις 10 Ιουνίου 1871. Πέθανε στις 8 Ιουνίου 1881. Ετάφη στο προαύλιο του Ιερού Ναού των Ασωμάτων (Παμμεγίστων Ταξιαρχών) στο Μέγα Ρεύμα και το 1906 έγινε ανακομιδή των οστών του.
Νέφθυς

Η Νέφθυς, όπως μεταγράφηκε από τους αρχαίους Έλληνες το "Νεμπ χετ" ή "Νεμπέτ χετ", αποκαλείται από τον Πλούταρχο Τελευτή, Αφροδίτη και Νίκη. Απεικονιζόταν με γυναικεία μορφή, που έφερε στην κεφαλή της τα δύο ιερογλυφικά του ονόματός της, που σημαίνουν «η κυρίαρχος του πύργου». Τα ιερογλυφικά αυτά ήταν ένα καλάθι ("νεμπ ή νεμπέτ") επάνω από το σημείο που σημαίνει «πύργος» ("χετ"). Στην εννεάδα της Ηλιούπολης ήταν κόρη της Νουτ και του Γκεμπ, ενώ φέρεται σύζυγος ή αδελφή του Σετ.
Μίλαν Μπάμπιτς

Ο Μίλαν Μπάμπιτς ("Милан Бабић", 26 Φεβρουαρίου 1956 - 5 Μαρτίου 2006) ήταν Σέρβος πολιτικός.

Γεννήθηκε στις 26 Φεβρουαρίου 1956. Ήταν οδοντίατρος στο επάγγελμα και είχε διατελέσει δήμαρχος του Κνιν (Knin). Κατά τη διάρκεια του εμφυλίου πολέμου στη Γιουγκοσλαβία είχε ανακηρυχθεί πρόεδρος της δημοκρατίας της σερβικής Κράινα. Μετά το τέλος του πολέμου καταδικάστηκε από το διεθνές ποινικό δικαστήριο για την πρώην Γιουγκοσλαβία σε 13 χρόνια φυλάκιση, για εγκλήματα πολέμου στην Κροατία κατά τη διάρκεια των ετών 1991-1995. Αυτοκτόνησε στη φυλακή στις 5 Μαρτίου 2006.
Καστελφράνκο Βένετο

Το Καστελφράνκο Βένετο (ιταλικά: "Castelfranco Veneto") είναι πόλη και κοινότητα που ανήκει στο γεωγραφικό διαμέρισμα Βένετο της Ιταλίας. Βρίσκεται στο βόρειο τμήμα της χώρας και αποτελεί μέρος της επαρχίας του Τρεβίζο, σε απόσταση περίπου 25 χιλιομέτρων δυτικά από την ομώνυμη πόλη. Εκτείνεται σε συνολική έκταση 50 τετρ. χιλιομέτρων και ο πληθυσμός ολόκληρης της κοινότητας πλησιάζει τους 33.000 κατοίκους (2005). Αξιοσημείωτο αρχιτεκτονικό ενδιαφέρον παρουσιάζει η παλαιά πόλη και ειδικότερα τα τείχη της, χτισμένα το 1199, καθώς και το μεσαιωνικό κάστρο του Καστελφράνκο. Αποτελεί τον τόπο γέννησης του ζωγράφου Τζορτζόνε (1477-1510), ενώ ο καθεδρικός ναός της πόλης ("Duomo di San Liberale"), βασισμένος σε σχέδια του Φραντσέσκο Μαρία Πρέτι, ξεχωρίζει για το ιερό του, το οποίο περιλαμβάνει μία από τις πιο γνωστές θρησκευτικές συνθέσεις του, που φέρει τον τίτλο "Παναγία με το θείο βρέφος και τους Αγίους Φραγκίσκο και Ελευθέριο" (περ. 1504).
Μελέκ Μεχμέτ πασάς

Ο Μελέκ Μεχμέτ πασάς διατέλεσε Μέγας Βεζίρης στην Οθωμανική Αυτοκρατορία επί Σουλτάνου Σελήμ Γ΄.
Μπασάρ αλ Άσαντ

Ο Μπασάρ αλ Άσαντ (Δαμασκός, 11 Σεπτεμβρίου 1965) είναι Σύρος πολιτικός, πρόεδρος της Συρίας, Γενικός Γραμματέας του Κόμματος Μπάαθ της Συρίας και γιος του πρώην Προέδρου Χαφέζ αλ Άσαντ. Ανέλαβε την εξουσία της Συρίας μετά την εκλογή του στις προεδρικές εκλογές του 2000, διαδεχόμενος τον πατέρα του που απεβίωσε, και επανεξελέγη πρόεδρος στις προεδρικές εκλογές του 2007, του 2014 και του 2021. Αποτελεί ένα αμφιλεγόμενο πρόσωπο, εξαιτίας πράξεων κατά την περίοδο του Συριακού Εμφυλίου Πολέμου, που ξεκίνησε το 2011.

Συμπεριλήφθη στη λίστα που εξέδωσε το περιοδικό "Time" για τα "«Πρόσωπα με τη Μεγαλύτερη Επιρροή Παγκοσμίως»" για το έτος 2012.
Παναγιώτης Βαρώτσος

Ο Παναγιώτης Βαρώτσος γεννήθηκε στις 28 Νοεμβρίου του 1947 στην Πάτρα και είναι Έλληνας φυσικός. Αποφοίτησε από το Φυσικό Τμήμα του Πανεπιστημίου Αθηνών, όπου έγινε διδάκτωρ φυσικής το 1973, υφηγητής το 1977 και από το 1986 ήταν καθηγητής στον τομέα της Φυσικής Στερεάς Κατάστασης. Μετεκπαιδεύτηκε σε Γερμανία, Γαλλία και ΗΠΑ.
Αβιγαία

Η Αβιγαία ή Αβιγάιλ (, "Avigayil") ήταν πρόσωπο της Βίβλου. Στην αρχή αναφέρεται ως σύζυγος του Νάβαλ του Κορμηλίτη. Την εποχή που ο Δαυίδ καταδιωκόμενος από τον Σαούλ βρισκόταν με τους οπαδούς του στην έρημο και σχεδίαζε να επιτεθεί κατά του Νάβαλ, επειδή δεν του έδινε τρόφιμα, η σύζυγος του τελευταίου χαρακτηριζόμενη ως σώφρων έτρεξε να τον προϋπαντήσει και κατάφερε και τον έπεισε να υποχωρήσει. Ο Δαυίδ γοητευμένος από την ομορφιά της, κατά την συνάντησή του με αυτήν, την έλαβε αργότερα ως σύζυγο μετά τον θάνατο του Νάβαλ.
Χετταίοι

Οι Χετταίοι ή Χιττίτες ήταν αρχαίος λαός ο οποίος διαδραμάτισε σημαντικό ρόλο στην Ανατολία ("Ανατολία" είναι η περιοχή της σημερινής Τουρκίας) και την υπόλοιπη Εγγύς Ανατολή. Μιλούσαν μια γλώσσα, καλούμενη χεττιτική γλώσσα, η οποία κατατάσσεται στις ινδοευρωπαϊκές. Ο πολιτισμός τους ανήκει στους μεγαλύτερους αρχαίους πολιτισμούς. Το απόγειό του έφτασε τη 2η χιλιετία π.Χ., ειδικά στο δεύτερο μισό αυτής της περιόδου. Η παρουσία των προ-Χετταίων (αλλιώς Χάττι) στη Μικρασιατική Χερσόνησο ξεκινά από την 5η χιλιετία π.Χ. Οι προ-Χετταίοι δεν ήταν ούτε ινδοευρωπαϊκός ούτε σημιτικός λαός, αλλά μιλούσαν μια γλώσσα η οποία ονομάστηκε χαττική. Στις αρχές της 2ης χιλιετίας π.Χ. οι Χετταίοι εγκαταστάθηκαν στην Ανατολία. Η αρχική τους κοιτίδα μας είναι άγνωστη, το βέβαιο είναι ότι δεν ήταν Σημίτες και ότι αναμείχθηκαν με τους παλιότερους κατοίκους, απ' τους οποίους δανείστηκαν πολλά έθιμα, λατρείες θεών, μύθους, τεχνοτροπίες, κ.τ.λ., δημιουργώντας τον γνωστό σε μας λαό των Χετταίων. Οι νεότεροι έποικοι των Χετταίων αποτελούσαν την άρχουσα τάξη γύρω από το περιβάλλον του βασιλιά. Για να γράψουν τη γλώσσα τους χρησιμοποίησαν αρχικά τη σφηνοειδή γραφή (που χρησιμοποιούνταν στην Εγγύς Ανατολή για την ακκαδική, τη γλώσσα με τη μεγαλύτερη διάδοση και επιρροή εκείνη την εποχή), δημιούργησαν όμως και δική τους γραφή, η οποία χρησιμοποιήθηκε και από τους υποτελείς λαούς της Μικράς Ασίας για την καταγραφή των δικών τους γλωσσών. Με τη σταδιακή πάροδο του χρόνου η χαττική γλώσσα των προ-Χετταίων χρησιμοποιούνταν μόνο στις θρησκευτικές τελετές, ενώ η χεττιτική γλώσσα υπερίσχυσε ως η καθομιλουμένη στους πληθυσμούς της Αυτοκρατορίας.

Οι Χετταίοι ίδρυσαν αυτοκρατορία και πολιτισμό στην κεντρική Μικρά Ασία, σημερινή Τουρκία, Αρμενία, Συρία, Ιράν, Κουρδιστάν, περί το 1500 π.Χ. Στους επόμενους δύο αιώνες φαίνεται πως κυβερνούσαν και μέρος της σημερινής Συρίας.
Η Αυτοκρατορία των Χετταίων είναι πιθανό ότι καταστράφηκε από βόρειους επιδρομείς, τους Κάσκα, ή τους «Λαούς της θάλασσας», περί το 1200 π.Χ. Μετά την καταστροφή της αυτοκρατορίας τους στη Μικρά Ασία ένα μέρος του λαού μετανάστευσε στη βόρεια Συρία, όπου και κυριάρχησαν σε πολλές πόλεις, μεταξύ των οποίων ήταν το Καρχεμίς στην Κιλικία. Οι λαοί αυτοί, καλούμενοι πλέον «Νεοχετταίοι» ή «Συροχετταίοι» είναι εκείνοι που αναφέρονται στην περίοδο των «Βασιλέων» του «Ισραήλ», σε θρησκευτικά ισραηλιτικά κείμενα.
Νάβαλ

Ο Νάβαλ είναι πρόσωπο της Βίβλου. Αναφέρεται ως σύζυγός της Αβιγαίας. Ο Νάβαλ ήταν μεγάλος κτηματίας οποίος όμως αρνήθηκε να φιλοξενήσει τον Δαυίδ. Aργότερα αναφέρεται πως τελικά η γυναίκα του παντρεύτηκε τον Δαυίδ.

*"Α΄ Σαμουήλ κεφ. 25".
Δούρειος Ίππος

Χειρόγραφη μινιατούρα του δούρειου ίππου στο χειρόγραφο [[Vergilius Romanus]] στην [[Αινειάδα]] του [[Βιργίλιος|Βιργίλιου]]. Αρχές του [[5ος αιώνας|5ου αιώνα]].
Ο δούρειος ίππος (δούρειος=ξύλινος) στην ελληνική μυθολογία είναι κατασκευή εμπνευσμένη από τον Οδυσσέα, ένα ξύλινο άλογο-κρύπτη. Σκοπός του Οδυσσέα ήταν να παραπλανηθούν οι Τρώες και να το εκλάβουν ως δώρο και ως δείγμα καλής θελήσεως και ειρήνης από τους Αχαιούς. Στην πραγματικότητα επρόκειτο για μια κατασκευή που έκρυβε εντός της τους σημαντικότερους αρχαίους Έλληνες ήρωες. Εκείνοι, μετά την είσοδο του ίππου στην Τροία, βγήκαν από αυτόν και άνοιξαν τις πύλες στους υπόλοιπους, προκειμένου να ξεκινήσει η λεηλασία της πόλης. Στις πρώιμες αναπαραστάσεις του 8ου και 7ου π.Χ. αιώνα παρουσιάζεται ως πελώρια κατασκευή με σειρά ανοιγμάτων, ενώ ο αριθμός των πολεμιστών που περιελάμβανε ποικίλλει, ανάλογα με την αφήγηση και τον ποιητή. Η έκφραση "Δούρειος Ίππος" σήμερα υποδηλώνει "είσοδο με τέχνασμα, δόλο και πονηρία".
Αβίβ

Με το όνομα Αβίβ φέρεται ο πρώτος μήνας του ιερού έτους των Ιουδαίων και κατ΄ επέκταση με το αυτό όνομα φέρεται και ολόκληρο το Ιουδαϊκό έτος. Η λέξη Αβίβ σημαίνει "στάχυ". Ο μήνας "Αβίβ" αντιστοιχεί με τον Απρίλιο.<br> 
Τέλος το ίδιο όνομα φέρεται ως δεύτερο συνθετικό της πόλης Τελ Αβίβ του Ισραήλ.
Μοριακή βιολογία

Μοριακή βιολογία είναι ο κλάδος της βιολογίας που μελετά τη δομή, τη σύνθεση, την τροποποίηση, την αποικοδόμηση, τη λειτουργία και τις αλληλεπιδράσεις των βιολογικά σημαντικών μακρομορίων ( νουκλεϊκά οξέα, πρωτεΐνες, λιπίδια, υδατάνθρακες) και τους μοριακούς μηχανισμούς της λειτουργίας των κυττάρων και των οργανισμών. Η μοριακή γενετική η μελέτη, δηλαδή, της δομής, της λειτουργίας, του μεταβολισμού και της αλληλεπίδρασης με άλλα μόρια φορείς της γενετικής πληροφορίας (DNA και RNA) σε μοριακό επίπεδο, είναι άμεσα σχετιζόμενη με τη μοριακή βιολογία. Τα όρια μεταξύ της Μοριακής Βιολογίας, άλλων κλάδων της βιολογίας και ορισμένων κλάδων της Χημείας δεν είναι πάντα ξεκάθαρα, ιδιαίτερα δε με εκείνα της βιοχημείας και της γενετικής. Το όνομα "Μοριακή Βιολογία" δόθηκε το 1938 από τον Αμερικανό επιστήμονα Γουώρεν Γουίβερ.
Motörhead

Οι Motörhead ήταν heavy metal συγκρότημα από την Αγγλία. Υπήρξαν ένας από τους δημοφιλέστερους εκπροσώπους του είδους παγκοσμίως, για σαράντα χρόνια μέχρι την διάλυση τους το 2015 μετά τον θάνατο του μοναδικού εναπομείναντος ιδρυτικού μέλους, Lemmy.
Tangerine Dream

Οι Τάντζεριν Ντριμ (αγγλ. "Tangerine Dream") είναι γερμανικό συγκρότημα ηλεκτρονικής μουσικής που ιδρύθηκε το 1967 από τον Έντγκαρ Φρέζε. Το γκρουπ έχει αλλάξει πολλές φορές σύνθεση κατά τη διάρκεια της ύπαρξης του, με τον Φρέζε να παραμένει το μοναδικό σταθερό μέλος του. Ο ντράμερ και συνθέτης Klaus Schulze ήταν ένα από τα μέλη της αρχικής σύνθεσης. Η σύνθεση τους ήταν ιδιαίτερα σταθερή κατά τη διάρκεια της πιο σημαντικής περιόδου του συγκροτήματος, στα μέσα της δεκαετίας του 1970, ήταν ένα τρίο από μουσικούς keyboard, με τους Froese, Christopher Franke, και Peter Baumann. Εξίσου σταθερή και παραγωγική υπήρξε και η επόμενη σύνθεση τους, όταν στις αρχές της δεκαετίας του 1980, ο Johannes Schmoelling αντικατέστησε τον Baumann.

Τα άλμπουμ τους κατά τη διάρκεια της "Ροζ Περιόδου" τους (στην αρχή της καριέρας τους), έπαιξαν πολύ σημαντικό ρόλο στην εξέλιξη του μουσικού ρεύματος Κράουτροκ. Η "Περίοδος στη Virgin" και τα επόμενα άλμπουμ τους είχαν μεγάλη επιρροή στην εξέλιξη της New Age μουσικής, αν και τα μέλη του συγκροτήματος αντιπαθούν το συγκεκριμένο όρο.

Έχουν κυκλοφορήσει πολλά άλμπουμ ηχογραφημένα στο στούντιο ή από ζωντανές παραστάσεις, αλλά η γνωριμία των περισσότερων από τους θαυμαστές τους με το συγκρότημα έγινε με ένα από τα περισσότερα από σαράντα soundtrack που έχουν δημιουργήσει, από ταινίες όπως: "Sorcerer," "Thief," "The Keep," "Risky Business," "Firestarter," "Legend," "Near Dark," και "Miracle Mile".
Λευτέρης Κοσμίδης

Ο Λευτέρης Κοσμίδης (6 Μαΐου 1991) είναι Έλληνας αθλητής, πρωταθλητής της ενόργανης γυμναστικής. Το 2007 έγινε ο πρώτος 16χρονος Έλληνας, που κατέκτησε ευρωπαϊκό μετάλλιο σε επίπεδο ανδρών σε όλα τα αθλήματα. Προπονητής του είναι ο Γιώργος Αγγέλου, και ανήκει στον ΑΓΟ Πάτρας. Ο αδερφός του, Ξενοφών Κοσμίδης, είναι επίσης αθλητής της γυμναστικής, γεννημένος το 1989.
Ντρις Ζετού

Ο Ντρις Ζετού (Dris Jettou, αραβικά: , إدريس جطو) (1945-), είναι πολιτικός, πρωθυπουργός του Μαρόκου από το 2002 ως το 2007. Τον Σεπτέμβριο του 2007 αντικαταστάθηκε στην πρωθυπουργία από τον Αμπάς Ελ Φασί.
Nashid as-Salaam as-Sultani

Το Nashid as-Salaam as-Sultani () είναι ο εθνικός ύμνος του Ομάν και καθιερώθηκε το 1970.
Τροποποιήθηκε στις 6 Νοεμβρίου 1996.
Ναμπαρίν Ενχμπαγιάρ

Ο Ναμπαρίν Ενχμπαγιάρ ("Намбарын Энхбаяр", 1 Ιουνίου 1958) είναι πολιτικός της Μογγολίας, που χρημάτισε πρόεδρος της ασιατικής χώρας από τις 24 Ιουνίου του 2005 (έπειτα από την εκλογική του νίκη) ως τις 18 Ιουνίου του 2009. Ο Ενχμπαγιάρ είναι πρώην πρόεδρος του πρώην κομμουνιστικού κόμματος , Επαναστατικού Λαϊκού Μετώπου της Μογγολίας (MPRP). Την περίοδο από το 2000 ως το 2004 υπηρέτησε ως πρωθυπουργός και από το 2004 ως το 2005 χρημάτισε πρόεδρος της Βουλής. Είναι παντρεμένος με την Ονογκίν Τσολμόν.
Μιγίγκομπιν Ένχμπολντ

Ο Μιγίγκομπιν Ένχμπολντ ("Miyeegombyn Enkhbold", 19 Ιουλίου 1964) είναι Μογγόλος πολιτικός, πρωθυπουργός της χώρας από το 2006 ως το 2007.
Ρούντολφ Μπεράν

Ο Ρούντολφ Μπεράν (Rudolf Beran) 28 Δεκεμβρίου 1887 - 23 Απριλίου 1954) ήταν Τσεχοσλοβάκος πρωθυπουργός.

Διετέλεσε πρωθυπουργός από την 1η Δεκεμβρίου 1938 έως και τις 27 Απριλίου το 1939. Κατά τον Β΄ παγκόσμιο πόλεμο συνεργάστηκε με την τσεχική αντίσταση και μετά το τέλος του συνελήφθη από το κομμουνιστικό καθεστώς και καταδικάστηκε σε 20 χρόνια φυλάκιση για τη συνεργασία του με τους Τσέχους αντιστασιακούς. Πέθανε στη φυλακή "Λεοπόλντοφ" το 1954. Είχε διατελέσει και Πρωθυπουργός της Μοραβίας και Βοημίας το 1939.
Ιουλιέττα Μπουκουβάλα

Η Ιουλιέττα Μπουκουβάλα (γενν. 28 Αυγούστου 1983) είναι Ελληνίδα πρωταθλήτρια του τζούντο από τα Ιωάννινα, μέλος της ολυμπιακής ομάδας (2004). Σημερινή της ομάδα είναι η Α.Ο. ΒΙΚΤΩΡΙΑ.
Αβέστα

Η Αβέστα είναι συλλογή ιερών συγγραμμάτων του Ζωροαστρισμού, ο οποίος ασκείται έως σήμερα από τους Παρσί. Ο τίτλος αυτός αναγράφεται πολύ συχνά και ως ""Ζεντ Αβέστα", μάλλον εσφαλμένα, αφού η ορθή και πλήρης ονομασία είναι "Ζεντ βε Αβέστα" ή "Ζεντ μπε Αβέστα"". 

Θρυλικός ή μυθικός συγγραφέας αυτών των αρχαίων ιερών περσικών βιβλίων θεωρείται ο Ζωροάστρης. Από την αρχαιότητα μέχρι και σήμερα ακόμη οι κατά καιρούς Θρησκειολόγοι διαπληκτίζονται επί πολλών και διαφόρων σημείων των κειμένων αυτών της Αβέστας και περισσότερο στην ερμηνεία των περιλαμβανομένων όρων. Επικρατέστερες επ΄ αυτών γνώμες περιλαμβάνονται παρακάτω.
Καίσαρ Βαρόνιος

Ο Καίσαρ Βαρόνιος (λατινικά: "Caesar Baronius", 30 Οκτωβρίου 1538 – 30 Ιουνίου 1607) ήταν Ιταλός καρδινάλιος και ιστορικός της εκκλησίας.

Στη Ρώμη, μπήκε στο ωδείο το 1557 και ανέλαβε διευθυντής το 1593. Το 1596 έγινε βιβλιοθηκάριος και ιστορικός του Βατικανού. Έγραψε ένα ιστορικό έργο με το όνομα "Annales". Η ιστορία του έχει δόση αλήθειας, με εξαίρεση κάποιες ανακρίβειες, ιδίως στην αρχαία ελληνική ιστορία.
Γιαν Στράσκι

Ο Γιαν Στράσκι ("Jan Stráský", 1940-2019) ήταν Τσέχος πολιτικός.

Γεννήθηκε στο Πίλζεν στις 24 Δεκεμβρίου 1940. Σπούδασε φιλοσοφία και πολιτική οικονομία στο Πανεπιστήμιο του Καρόλου στην Πράγα. Κατά τη διάρκεια της δεκαετίας του '60-'80 εργάστηκε στην κεντρική τράπεζα της Τσεχοσλοβακίας. Το 1991 ο Στράσκι έγινε μέλος του Δημοκρατικού Κόμματος. Από το 1992 ήταν μέλος του Κοινοβουλίου, υπουργός Μεταφορών (1993-95), και υπουργός Υγείας (1995-96).

Από τις 2 Ιουλίου ως τις 31 Δεκεμβρίου 1992 διετέλεσε πρωθυπουργός της Τσεχοσλοβακίας, αλλά και υπηρεσιακός Πρόεδρος της χώρας, ενόψει της διάλυσής της. Εγκατέλειψε την πολιτική το 2005.

Ο Στράσκι απεβίωσε στο Στερμπόχολι της Πράγας σε ηλικία 79 ετών στις 6 Νοεμβρίου 2019.
Άντονιν Σβέχλα

Ο Άντονιν Σβέχλα ("Antonín Švehla", 15 Απριλίου 1873 – 12 Δεκεμβρίου 1933) ήταν Τσεχοσλοβάκος πολιτικός.

Θεωρείται από τους σημαντικότερους πρωθυπουργούς της πρώτης Τσεχοσλοβάκικης δημοκρατίας και ήταν ο ηγέτης του Αγροτικού κόμματος. Το σύνθημά του ήταν "Έχουμε συμφωνήσει ότι θα συμφωνήσουμε." Διετέλεσε πρωθυπουργός της Τσεχοσλοβακίας δύο φορές , το 1922-1926 και 1926-1929.


Κατηγορία:Πρωθυπουργοί της Τσεχοσλοβακίας
Ισραήλ Καμακαγουιγουόλε

Ο Ισραήλ Καμακαγουιγουόλε (αγγλικά: "Israel "Iz" Kaʻanoʻi Kamakawiwoʻole", 20 Μαΐου 1959 - 26 Ιουνίου 1997) ήταν Αμερικανός τραγουδιστής και ψυχαγωγός χαβανέζικης καταγωγής.
Πάπας Ζεφυρίνος

Ο Πάπας Ζεφυρίνος ("Papa Zefirino", ... - 20 Δεκεμβρίου 217) ήταν Πάπας από το 199 έως το θάνατό του το 217. Γεννήθηκε στη Ρώμη. Ο προκάτοχός του ήταν ο Πάπας Βίκτωρ Α΄. Μετά τον θάνατό του στις 20 Δεκεμβρίου του 217, τον διαδέχθηκε ο κύριος σύμβουλός του, ο Πάπας Κάλλιστος Α΄.

Η μνήμη του εορτάζεται στις 26 Αυγούστου. Ο Ιππόλυτος τον χαρακτηρίζει "αγράμματον και άπειρον των εκκλησιαστικών όρων", αλλά και «φιλάργυρον». Σύμφωνα με τον ίδιο αιρεσιολόγο, ο πάπας αυτός αναγνώριζε ως μόνο κι έναν θεό τον Ιησού κι εκτός αυτού άλλος παθητός και γεννητός δεν υπήρχε. Επίσης, ισχυριζόταν πως δεν πέθανε ο Πατήρ αλλά ο Υιός. Τέτοιες θέσεις μαρτυρούν επίδραση από τον μοναρχιανισμό. Τέλος, υπάρχει και η μαρτυρία για την εκ μέρους του υπεράσπιση της Ορθοδοξίας, καθώς το παράρτημα του έργου του Τερτυλλιανού "De prescriptione haeretocorum", προέκυψε από μετάφραση ελληνικού πρωτοτύπου που πιθανώς γράφτηκε από τον Ζεφυρίνο.
Πωγώνι

Το Πωγώνι είναι ιστορική περιοχή της Ηπείρου. Τα 8 από τα 38 συνολικά χωριά της περιοχής βρίσκονται στην Αλβανία στον νομό Αργυροκάστρου στα οποία ο Ελληνικός πληθυσμός κυριαρχεί με τεράστια ποσοστά. Από τους 432 κατοίκους σε αυτά τα σημερινά Αλβανικά χωρία οι 410 είναι Έλληνες.
Αβισεβρών

Ο Αβισεβρών ή Αβικεβρών ("Avicebron") ήταν φιλόσοφος του 11ου αιώνα που αναφέρεται από τους σχολαστικούς και για του οποίου την ύπαρξη και καταγωγή γεννήθηκαν αμφισβητήσεις. Κατά την κρατούσα γνώμη ο Αβισεβρών δεν ήταν άραβας όπως υπέθεταν πολλοί αλλά πρόκειτο περί του εξ Ισπανίας Εβραίου Σολομών Μπεν Γιαμπιρόλ ή Γιαβιρόλ που είχε γεννηθεί στη Μάλαγα το 1045 και πέθανε το 1070.

Ο Αβισεβρών έγραψε σχόλια επί της Παλαιάς Διαθήκης, διάφορους θρησκευτικούς ύμνους και το φιλοσοφικό σύγγραμμα «Η Πηγή της Ζωής» στο οποίο και εκτίθεται το φιλοσοφικό του σύστημα, που επηρεασμένο από την διδασκαλία του Αριστοτέλη αποτελεί ένα είδος «πανθεϊσμού».